stanford-oval/wikipedia huggingface dataset:
Ukrainan ortodoksinen kirkko – Moskovan patriarkaatti
Venäjän hyökkäys

Venäjän hyökättyä Ukrainaan vuonna 2022 kirkkokunta on joutunut ahtaalle sen Moskova-suhteiden takia. Sen sisällä on jonkin verran piispoja, jotka vastustavat Venäjän toimia, mutta näiden voidaan katsoa olevan vähemmistö. Kirkkokunta on oman ilmoituksensa mukaan Ukrainan puolella, mutta esim. kanonisen oikeuden mukaan se on Venäjän ortodoksisen kirkon alaisuudessa toimiva kirkkokunta.
Kolme kuukautta hyökkäyksen alkamisen jälkeen yli 400 seurakuntaa erosi patriarkaatin alaisuudesta.
Toukokuussa 2022 patriarkaatti poisti kaikki maininnat Moskovasta, koska Moskovan patriarkka Kirill asettui tukemaan Venäjän hyökkäystä Ukrainaan.
Joulukuuhun 2022 mennessä Ukrainan viranomaiset olivat asettaneet syytteeseen noin 30 patriarkaatin alaisuudessa toimivaa pappia johtuen näiden Venäjä-yhteistyöstä.
Hyökkäyksen alkamisen jälkeen Lvivin kaupunki sekä Volynian, Rivnen ja Žytomyrin alueet ovat kieltäneet kirkon toiminnan alueillaan.
Galleria

Kiovan Petšerskin lavra.
Metropoliitta Onufri (2014).
Aiheesta muualla

Ukrainan ortodoksinen kirkko – Moskovan patriarkaatti (viralliset sivut) (ukrainaksi) (orthodox.org.ua)
Kirkot taistelevat Ukrainassa (12.10.2014) (Arkistoitu – Internet Archive) (suomenmaa.fi)
Lehti: Venäjän ortodoksinen kirkko yrittää pysytellä erossa Ukrainan ja Venäjän informaatiosodasta (17.06.2014) (Arkistoitu – Internet Archive) (seurakuntalainen.fi)
Kirkot tuomitsevat Krimin miehityksen (4.3.2014) (Arkistoitu – Internet Archive) (ort.fi)
Ukrainan ortodoksinen kirkko – Moskovan patriarkaatti (UOK-MP) (Arkistoitu – Internet Archive) (ortodoksi.net)
Uskela (täsmennyssivu)

Uskela voi tarkoittaa seuraavia:
Paikannimenä

Uskela, entinen kunta ja kirkkopitäjä Varsinais-Suomessa Suomessa
Uskelanjoki, joki Suomessa Varsinais-Suomessa nykyisen Salon kaupungin, entisen Uskelan pitäjän alueella
Uskelan Isokylän emäkirkko, Uskelan pitäjän entinen kirkko Salossa Varsinais-Suomessa Suomessa
Uskela (myös Uskila, ven. Ушково, Uškovo), kylä Tunkuan kylähallintoalueella Sorokan piirissä Karjalan tasavallassa Venäjällä.
Uskela, kylä Hämeenkyrössä Pirkanmaalla Suomessa
Uskila (myös Uskela), kylä entisessä Tyrvännön kunnassa, nykyisessä Valkeakosken kaupungissa Pirkanmaalla Suomessa
Sukunimenä

Kaarlo Uskela (1878–1922), runoilija ja lehtimies
Vaihdokit

| Vaihdokit> The Replacements |
| --- | --- |

Tyyli:  piirrossarja
Kestoaika:  22 min
Luoja(t):  Dan Santat
Pääosissa:  Nancy Cartwright Grey DeLisle Kath Soucie Daran Norris Jeff Bennett David McCallum
Alkuperämaa:   Yhdysvallat
Alkuperäiskieli:  englanti
Verkko:   Disney Channel  Nelonen
Esitetty:  8. syyskuuta 2006 – 30. maaliskuuta 2009
Tuotantokausia:  2
Jaksoja:  52 Luettelo jaksoista
Tuotanto
Tuotantoyhtiö(t):  Walt Disney Television Animation
Palkinnot
Ehdokkuudet:  Annie (2008)
Aiheesta muualla
Virallinen sivusto
IMDb 
Vaihdokit (engl. The Replacements) on Walt Disney Television Animationin tuottama 52-osainen animaatiosarja, jonka loi Dan Santat. Sarja alkoi Yhdysvalloissa 8. syyskuuta 2006 ja päättyi 30. maaliskuuta 2009.
Juoni

Sarja alkaa kahdesta orvosta lapsesta Toddista ja Rileysta. Heidän löytämässään lehdessä oli mainos FleemCo-yhtiöstä. Lapset tilasivat FleemCosta Vaihtokännykät, joilla voi vaihtaa ihmisiä toisiin. Sarjassa Todd ja Riley vaihtavat muun muassa koulunsa opettajia parempiin.
Sarjan henkilöt

Todd Urho
on Rileyn veli. Todd pitää muun muassa halloweenistä ja mäkiautoista. Todd saa yleensä huonoja numeroita koulusta. Hän on ollut myös pesäpallojoukkueessa.
Riley Urho
on Toddin sisko, joka pitää yksisarvisista. Hän raahaa aina isänsä Sateenkaari-tyylisiin juhliin, jos jossakin on sellaiset. Riley saa hyviä numeroita koulusta ja pyytää apua FleemColta aina tarvittaessa, toisin kuin veljensä. Riley rakastaa yli kaiken kaikkea makeaa esimerkiksi, suklaata, jäätelöä ja irtokarkkeja.
A.U.T.O.
on perheen auto. Se on parodia Ritari Ässän autosta, K.I.T.T.:stä. Auto osaa puhua. Lisäksi siinä on high-techvarusteita. Muun muassa lasereita, tykkejä sekä paljon muita vekottimia. Hän inhoaa Dickiä.
Isä/Dick Urho
on hieman hullun oloinen stuntman.
Äiti/Agentti K
on vakooja, mikä näkyy hänestä selvästi, sillä hän käyttää muun muassa räjähteitä uunin sijaan. Hän on todella huono tekemään ruokaa.
Agentti G/mummi
on agentti K:oon äiti ja salaisen agenttikoulun opettaja.
Shelton Klutzberry  on yksi Toddin parhaimmista ystävistä. Shelton on luonteeltaan hieman arka ja kömpelö. Sheltonia haukutaan yleensä nörtiksi ja häntä yleensä hieman kiusoitellaan.
Jacobo on Todin paras ystävä. Jacobolla ja Todilla on välillä kiistoja, mutta he sopivat ne aina. Jacobo on kotoisin Meksikosta ja hänen isänsä puhuu vain espanjaa. Jacobo on myös ihastunut Todin äitiin ja yrittää päästä hänen kanssa treffeille.
Tasumi
on yksi Rileyn ystävistä. Hän on kuuluisa japanilaissyntyinen pop-tähti ja käyttää julkisuuden välttämiseksi hieman Tokusatsu-sarjojen robottimaista asua.
Abbey
on yksi Rileyn parhaimmista ystävistä. Abbey on todella rikas. Eräässä jaksossa hänen pikkusiskonsa rakastuu Todiin ja Todd häneen.
Buzz Winters
on koulun kiusaaja, joka haukkuu Rileya ja kiusaa Toddia. Buzzilla on tapana vedellä aina toisten housuja.
Sierra McCool
on yksi koulun kiusaajista. Sierra on suosittu ja olevinaan parempi kuin muut
koska on cheerleaderkapteeni. Hän halusi kiivaasti päästä cheerleading-joukkueeseen, koska muuten häntäkin olisi kiusattu. Sierra inhoaa Rileya.
Conrad Fleem
On FleemCo.-yhtiön vastuuhenkilö, joka suorittaa Todin ja Rileyn vaihdot. Riley ja Todd soittavat hänelle, kun heidän pitää vaihtaa joku henkilö. Condradia näytetään usein takaapäin, on myös ollut jakso jossa näytetään Conrandin kasvot, koska hänen työpaikkansa kaapataan, samaisessa jaksossa myös selviää että hän on heidän setä.
Äänirooleissa > Suomeksi

| 0 | 1 | 2 |
| --- | --- | --- |
|  Saara Lehtonen  | … |  Riley   |
|  Henri Piispanen  | … |  Todd   |
|  Rauno Ahonen  | … |  Isä/Dick   |
|  Susa Saukko  | … |  Äiti/Agentti K   |
|  Seppo Kolehmainen  | … |  C.A.R.T.E.R.   |
|  Juha Paananen  | … |  Conrad Fleem, sivuäänet   |
|  Samuel Harjanne  | … |  Donny Rottweiler, Johnny Kunnari   |
|  Oskari Tamminen  | … |  Buzz Winters   |
|  Petri Hanttu  | … |  Rehtori Cutler   |
|  Mirjami Heikkinen  | … |  Sierra   |
|  Taru Tikkanen  | … |  Abbey  |
|  Jukka Voutilainen  | … |  Soittaja  |
|  Sasu Moilanen  | … |  Dingo McGee  |
|  Paavo Kerosuo  | … |  Fabian Le'Tool  |
|  Jon-Jon Geitel  | … |  Shelton  |
|  Aksu Palmén  | … |  Dustin Dreamlake  |
|  Viivi Tamminen  | … |  Julkkis Starr  |
|  Jarmo Koski  | … |  Agentti G  |
|  Antti Jaakola  | … |  Tohtori Scorpius  |
|  Pekka Autiovuori  | … |  Pääministeri Ricobo  |
|  Kari Tamminen  | … |  Mestari Pho  |
|  Eija Vilpas  | … |  Agentti B  |
|  Janne Virtanen  | … |  Davey Hunkerhoff  |
|  Puntti Valtonen  | … |  Emile Zupeck  |
|  Veikko Honkanen  | … |  Buck Spikes  |
|  Heikki Nousiainen  | … |  Abraslam Lincoln  |
|  Timo Tuominen  | … |  MC Rex C  |
|  Jouko Klemettilä  | … |  Gordo Glideright  |
|  Markus Bäckman  | … |  T.S. Farnsworth  |
Via Laurentina

| Via Laurentina |
| --- | --- |
 Via Laurentinan sijainti Italiassa.
Maa:  Rooman valtakunta
Alkupiste:  Rooma
Päätepiste:  Laurentum
Via Laurentina oli roomalainen tie, joka kulki Latiumissa Italiassa ja johti Roomasta Laurentumiin.
Via Laurentina oli lähinnä Via Ostiensiksen haarauma. Se erkaantui Via Ostiensiksesta noin kolme roomalaista mailia Rooman porttien jälkeen, ja eteni lähes suoraan kohti nykyistä Torre di Paternòa. Noin yhdentoista mailin päässä Roomasta se ylitti pienen joen siltaa, joka vaikuttaa tunnetun nimellä Pons ad decimum ja myöhemmin Pons Decimus. Tästä seudulla on säilynyt nykyäänkin paikannimi Decimo. Nimi viittasi sijaintiin kymmenen mailin päässä Roomasta, mutta mittaukset sekä paikalta löydetty yhdentoista mailin mailipylväs osoittavat todellisen etäisyyden. Tiestä on löydetty osia sekä ennen että jälkeen siltaa.
Veikko Aalberg

Veikko Aimo Aalberg (s. 19. syyskuuta 1941 Kotka) on suomalainen psykiatri ja psykoanalyytikko (IPA), joka on erikoistunut nuorisopsykiatriaan.
Aalberg suoritti ylioppilastutkinnon Kotkassa vuonna 1960 ja opiskeli lääketiedettä Helsingin yliopistossa; hän suoritti lisensiaatintutkinnon vuonna 1967 ja tohtorintutkinnon vuonna 1981. Hän piti yksityisvastaanottoa vuosina 1971–2006 ja toimi psykiatrian dosenttina Helsingin yliopistossa vuodesta 1983.
Aalberg sai Kalle Achté -palkinnon vuonna 2003. Hänelle myönnettiin professorin arvonimi vuonna 2005 sekä arkkiatri Risto Pelkosen palkinto vuonna 2008 nuorten mielenterveyden hyväksi tehdystä työstä. Hänet on nimetty myös vuoden luennoitsijaksi vuonna 1987 (Helsingin yliopiston lääketieteellinen tiedekunta).
Julkaisuja

Aalberg, Veikko: Kutsuntaikäisten psykiatrinen seulonta ja seuranta: Helsingin sotilaspiirin kutsunnoissa vuonna 1973 suoritettu psykiatrinen seulontatutkimus ja seuranta viiden vuoden kuluttua.  (Diss. Helsingin yliopisto. Sotilaslääketieteellinen aikakauslehti. Supplementum, 56:1)  Helsinki:  Suomen lääkintäupseeriliitto, 1981.  ISSN 0359-2456.  ISBN 951-99300-5-1.
Aalberg, Veikko (päätoim.): Käytännön psykosomatiikka.  Espoo:  Recallmed, 1987.  ISBN 951-9221-12-3.
Kantanen, Irja – Aalberg, Veikko (toim.): Vieraiden ääniä: Suomen nuorisopsykiatrisen yhdistyksen 30-vuotisjuhlakirja.  Helsinki:  Suomen nuorisopsykiatrinen yhdistys, 2007.  ISBN 978-952-92-2866-9.
Aalberg, Veikko – Siimes, Martti A.: Lapsesta aikuiseksi: Nuoren kypsyminen naiseksi tai mieheksi.  (Uudistettu laitos (1. laitos 1999))  Helsinki:  Nemo, 2010.  ISBN 978-952-240-067-3.
Via Maris

Nykyaikainen tie, joka myötäilee muinaista Via Marista.
Via Maris on moderni nimi muinaiselle kauppatielle, joka yhdisti Egyptin Syyriaan, Vähään-Aasiaan ja Mesopotamiaan.
Yhdessä Via Traiana novan kanssa Via Maris oli alueen merkittävin kauppareitti. Via Maris lähti Egyptistä Selestä (nyk. al-Qantara) Pelusionin läpi ja Siinain niemimaan pohjoisrantaa. Siellä tie kulki Kanaaninmaan rantaa läpi Gazan, Askalonin, Ashdodin, Ioppen ja Doran, josta se kääntyi itään Tel Megiddon ja Jisreelin tasangon suuntaan päätyen lopulta Tiberiakseen Genesaretinjärven rannalle. Järveltä matka jatkui kohti pohjoista läpi Magdalan, Kapernaumim ja Tel Hazorin, josta se nousi hiljalleen Golanin kukkuloille ja päättyi Damaskokseen, josta matkaajat pystyivät jatkamaan Via Traiana Novalla.
Aiheesta muualla

Kuvia tai muita tiedostoja aiheesta Via Maris Wikimedia Commonsissa
Uskallanko kuulua sinulle?

| Uskallanko kuulua sinulle?> Female on the Beach |
| --- | --- |

Ohjaaja:  Joseph Pevney
Käsikirjoittaja:  Robert Hill Richard Alan Simmons
Perustuu:  Robert Hillin näytelmään
Tuottaja:  Albert Zugsmith
Säveltäjä:  Joseph E. Gershenson
Kuvaaja:  Charles Lang
Pääosat:  Joan Crawford Jeff Chandler
Valmistustiedot
Valmistusmaa:   Yhdysvallat
Tuotantoyhtiö:  Universal Pictures
Levittäjä:  Universal Studios
Ensi-ilta:   19. elokuuta 1955  20. tammikuuta 1956
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Uskallanko kuulua sinulle? (myös kirjoitusmuodot Uskallanko kuulua Sinulle! ja Uskallanko kuulua Sinulle?; engl. Female on the Beach) on vuonna 1955 ensi-iltansa saanut Joseph Pevneyn ohjaama ja Albert Zugsmithin tuottama psykologinen jännityselokuva, jonka pääosissa ovat Joan Crawford ja Jeff Chandler. Uskallanko kuulua sinulle? kertoo leskestä ja hänen rantahulttiorakastajastaan. Universal Pictures toimi elokuvan tuotantoyhtiönä ja jakelijana.
Uskallanko kuulua sinulle? perustuu Robert Hillin näytelmään The Besieged Heart, jonka pohjalta itse Hill ja Richard Alan Simmons laativat käsikirjoituksen. Uskallanko kuulua sinulle? -elokuvan kuvaukset alkoivat 17. joulukuuta vuonna 1954. Elokuva kuvattiin paikan päällä Kalifornian Balboa Beachilla. Vähän ennen kuin elokuva tehtiin, Joan Crawford tapaili Universal Picturesin johtajaa, joka tarjosi Crawfordille tätä roolia. Crawford sai myös valita miespääosan esittäjän ja hän valitsi Jeff Chandlerin.
Uskallanko kuulua sinulle? sai ensi-iltansa New Yorkissa 19. elokuuta vuonna 1955. Maanlaajuiseen teatterilevitykseen elokuva pääsi 20. elokuuta. Suomessa elokuva julkaistiin 20. tammikuuta vuonna 1956.
Juoni

Lynn Markham (Joan Crawford) vierailee rantatalolla, joka kerran oli kuulunut hänen edesmenneelle aviomiehelle. Siellä Lynn tapaa kiinteistönvälittäjä Amy Rawlinsonin (Jan Sterling) ja Drummond "Drummy" Hallin (Jeff Chandler), joka on vetovoimainen rantahulttio. Drummy vaeltaa talossa, tulee sisään ja ulos miten haluaa aivan kuin hän omistaisi sen.
Lynn saa kuulla, että talo oli ennen vuokrattu vanhemmalle naiselle Eloise Crandallille (Judith Evelyn), jonka kuolinsyytä (itsemurha, onnettomuus tai murha) ei saatu selvitettyä. Lynn saa naapurikseen juonittelijoita ja hänen on vaikea vastustaa Drummyn fyysistä vetovoimaa. Lynn rakastuu Drummyyn ja he menevät naimisiin. Tapahtumat heidän häämatkansa aikana johtaa Lynnin siihen uskoon, että Drummy murhasi Eloisen. Kuitenkin käy ilmi, että Amy Rawlinson tappoi Eloisen saadakseen Drummyn itselleen.
Näyttelijät

| 0 | 1 | 2 |
| --- | --- | --- |
|  Joan Crawford  | … |  Lynn Markham   |
|  Jeff Chandler  | … |  Drummond "Drummy" Hall   |
|  Jan Sterling  | … |  Amy Rawlinson   |
|  Cecil Kellaway  | … |  Osbert Sorenson   |
|  Judith Evelyn  | … |  Eloise Crandall   |
|  Charles Drake  | … |  Luutnantti Galley   |
|  Natalie Schafer  | … |  Queenie Sorenson   |
|  Stuart Randall  | … |  Frankovitch   |
|  Marjorie Bennett  | … |  Rouva Murchison   |
|  Romo Vincent  | … |  Pete Gomez   |
|  Nan Boardman  | … |  Rouva Gomez   |
Aiheesta muualla

Uskallanko kuulua sinulle? Internet Movie Databasessa (englanniksi)
Uskallanko kuulua sinulle? Elonet.
Uskallanko kuulua sinulle? AllMoviessa. (englanniksi)
Uskallanko kuulua sinulle? TCM Movie Databasessa (englanniksi)
Ukrainan oligarkit

Ukrainan oligarkit ovat Ukrainassa toimivia suurliikemiehiä, joilla on huomattava taloudellinen ja yhteiskunnallinen vaikutusvalta. Nämä henkilöt saattavat omien tai liikekumppaniensa hallitsemien yritysten välityksellä olla yhdellä tai useammalla toimialalla keskeisessä, jopa määräävässä markkina-asemassa. Monella Ukrainan oligarkeista on myös joukkotiedotusvälineitä omistuksessaan. Tyypillistä on, että he ovat keränneet varallisuutensa Neuvostoliiton hajoamisen jälkeisen hajanaisuuden eli Ukrainan vuonna 1991 tapahtuneen itsenäisyyden aikana paljolti samaan tapaan kuin Venäjän oligarkit.
Historia

Erään arvion mukaan vuonna 2008 Ukrainan 50 rikkaimman ihmisen varallisuus vastasi 85 prosenttia koko maan bruttokansantuotteesta. Vielä vuonna 2013 Ukrainan 50 rikkaimman ihmisen omaisuus oli Korrespondent-lehden esittämien omaisuusarvioiden perusteella yhteensä 60,4 miljardia Yhdysvaltain dollaria. Tämä oli yhä runsas 33 prosenttia IMF:n arvioimasta Ukrainan BKT:stä vuodelle 2013 (181,6 miljardia USD).
Vuonna 2019 Maailmanpankin Ukrainan-johtajan Satu Kähkösen arvion mukaan oligarkkien valta Ukrainassa on viiden vuoden aikana hieman murentunut.
Ukrainan dollarimiljardöörit

Varakkaimmat ukrainalaiset suurliikemiehet ovat dollarimiljardöörejä. Ukrainalaisia miljardöörejä on vuosina 2013–2014 lähteestä riippuen noin 9–17 kappaletta. Heistä kaikki ovat miehiä. Myös liki kaikki Ukrainan rikkaimmasta sadasta henkilöstä on miehiä.
| Sija Forbesin  miljardööri- listalla (3/2014) | Sija Ukrainan  varakkaimpien  top-100 -listalla  (Korrespondent, 2013) | Nimi | Nettovarallisuus (Forbes, mrd USD) | Varallisuus (Korrespondent,  mrd USD) | Ikä  (vuotta, 3/2014) | Päätoimialat, josta  varallisuus koostuu | Lähteet |
| --- | --- | --- | --- | --- | --- | --- | --- |
| 100 | 1 | Rinat Ah’metov | 11,6 | 18,3 | 47 | teräs, hiili |  |
| 580 | 4 | Viktor Pintšuk | 3,0 | 2,98 | 53 | teräsputket, moniala |  |
| 868 | 2 | Hennadi Boholjubov | 2,1 | 3,9 | 52 | pankki- ja sijoitustoiminta |  |
| 1009 | 3 | Ihor Kolomoiskyi | 1,8 | 3,5 | 51 | pankki- ja sijoitustoiminta |  |
| 1203 | 5 | Vadym Novynskyi   | 1,5 | 2,8 | 50 | teräs |  |
| 1329 | 12 | Juri Kosjuk | 1,3 | 1,1 | 45 | maatalous |  |
| 1348 | 13 | Petro Porošenko | 1,3 | 1,0 | 48 | makeisteollisuus |  |
| 1468 | 11 | Kostjantyn Ževaho   | 1,1 | 1,2 | 40 | kaivostoiminta |  |
| 1579 | 27 | Serhi Tihipko | 1,0 | 0,458 | 54 | pankkitoiminta, maatalous |  |
| - | 6 | Viktor Nusenkis | - | 2,5 | 59 (2013) | mellallurgia (teräs), hiiliteollisuus  (Donetskin alue ja Kemerovon alue |  |
| - | 7 | Serhi Kurtšenko | - | 2,4 | 28 (2013) | maakaasu |  |
| - | 8 | Dmytro Firtaš | - | 2,3 | 48 (2013) | energia, rahoitus- ja kiinteistöala, maatalous |  |
| - | 9 | Oleh Bah’matjuk | - | 1,4 | 39 (2013) | agrobusiness, kaivos- ja kemianteollisuus |  |
| - | 10 | Oleksi Martynov | - | 1,3 | 47 (2013) | metallurgia, energia, rahoitus  |  |
Muita suurliikemiehiä

Pavlo Lazarenko, rahanpesusta tuomittu Ukrainan entinen pääministeri ja suurliikemies
Serhi Taruta, keväällä 2014 Donetskin alueen kuvernööriksi nimitetty suurliikemies, mm. useita Itä-Ukrainan metalliteollisuusyrityksiä hallitsevan Industrialnyi sojuz Donbasu (ISD)-konsernin perustaja. Keväällä 2014 ukrainalainen Focus-lehti arvioi hänen omaisuudekseen runsas 0,5 miljardia USD.
Aiheesta muualla

Wojciech Konończuk, 2015-02-16: Oligarchs after the Maidan: the old system in a 'new' Ukraine (englanniksi) (osw.waw.pl)
Reiting poter: kto iz ukrainskih millionerov obednel bolše vseh (5.11.2014) (venäjäksi) (biz.liga.net)
Voice of America: Eastern Ukraine oligarchs seek to avoid economic disaster (18.5.2014) (englanniksi) (kyivpost.com)
Hossein-Zadeh Ismael: Putin Blinks in Ukraine Standoff with the US. The Role of Oligarchs? (17.5.2014) (englanniksi) (globalresearch.ca)
Ukraine’s oligarchs accused of double dealing over separatism (15.4.2014) (englanniksi) (ft.com)
In the wake of turmoil, the role of Ukraine’s oligarchs is under scrutiny (27.3.2014) (Arkistoitu – Internet Archive) (englanniksi) (ft.com)
Columbia Journalism Review: Meet Ukraine’s media moguls (26.3.2014) (englanniksi) (cjr.org)
Ukrainan oligarkit vaihtoivat puolta (16.3.2014) (Arkistoitu – Internet Archive) (talouselama.fi)
Tycoon Wars: Elusive Hope (3/2014) (englanniksi) (ukrainianweek.com)
New York Times: Ukraine Turns to Its Oligarchs for Political Help (2.3.2014) (englanniksi) (nytimes.com)
Oligarkit pitävät otteensa Ukrainassa (2/2014) (yle.fi)
Ukraine crisis: Oligarchs are Yanukovych's weakest link (2/2014) (englanniksi) (bbc.com)
The Globe in Kiev: Ukraine oligarchs own political mess(1/2014) (englanniksi) (theglobeandmail.com)
Paweł Pieniążek: Ukraine: Are the oligarchs with the nation? (New Eastern Europe Online, 13.1.2014) (Arkistoitu – Internet Archive) (englanniksi) (neweasterneurope.eu)
Arto Huovinen: Ukrainan huonot, pahat ja rumat (12/2013) (kansanuutiset.fi)
Ukrainian Tycoons' Shifting Loyalties (12/2013) (englanniksi) (businessweek.com)
Put in a Good Word for the Poor Oligarchs (6/2013) (englanniksi) (ukrainianweek.com)
Financial Times: UkrTelecom`s acquisition raises fresh concerns about the concentration of Ukraine’s assets in one man’s hands (6/2013) (englanniksi) (ukrainianweek.com)
The Tycoon Effect (4/2013) (englanniksi) (ukrainianweek.com)
Mission Unaccomplished (4/2013) (englanniksi) (ukrainianweek.com)
Taming the Oligarchy (1/2013) (englanniksi) (ukrainianweek.com)
Sławomir Matuszak: The oligarchic democracy: The influence of business groups on Ukranian politics (pdf, 9/2012) (Arkistoitu – Internet Archive) (englanniksi) (osw.waw.pl)
The Dawn of the Oligarchs (8/2011) (englanniksi) (ukrainianweek.com)
Ukrainian Oligarchs (8/2011) (englanniksi) (ukrainianweek.com)
Veikko Airola

Veikko Urho Uljas Airola (10. huhtikuuta 1914 Lahti - 20. joulukuuta 2000 Petroskoi) oli Neuvostoliitossa vaikuttanut suomalaissyntyinen toimittaja, kääntäjä ja kirjailija.
Veikko Airola syntyi Lahdessa kansanedustaja Matti Airolan perheeseen. Sisällissodan loppuvaiheessa punaisten johtohahmoihin kuulunut Matti Airola pakenei perheineen Neuvosto-Venäjälle ja asettui Leningradin seudulle.
Vuosina 1935-1937 Airola työskenteli Leningradissa ilmestyneen Nuori kaarti -lehden toimitussihteerinä.[lähde? ] Vuodesta 1940 lähtien Airola asui Neuvosto-Karjalassa, jossa hän toimi lehtimiehenä ja oli Karjala-kustantamon palveluksessa. Airola on suomentanut muun muassa Juri Bondarevin, Nodar Dumbadzen, Boris Kuznetsovin ja Mihail Bahtinin tuotantoa. Omissa teoksissaan hän käsitteli Neuvostoliittoon muuttaneiden suomalaisten kohtaloita. Hän oli myös asiantuntijana Iikka Vehkalahden vuonna 1994 valmistuneessa dokumenttielokuvassa Mies varjossa, joka käsitteli Otto Wille Kuusisen vaiheita.
Teokset

Vuodet ja kasvot : internationalistit rintamilla ja rauhan töissä.  Petroskoi:  Karjala, 1987.
Valoisaa ja pimeää : kuvauksia kovan kohtalon ihmisistä.  Petroskoi:  Karjala, 1991.  ISBN 575-45034-6-6.
Suomennoksia

Kortunov, Vadim: Ideologia ja politiikka.  Suomentanut Veikko Airola. Moskova:  Edistys, 1978.
Bahtin, Mihail: Kirjallisuuden ja estetiikan ongelmia.  Suomentanut Kerttu Kyhälä-Juntunen ; Veikko Airola. Moskova:  Progress, 1979.
Kann, Pavel: Kolme päivää Leningradissa : lyhyt matkaopas.  Suomentanut Veikko Airola ; Kerttu Kyhälä-Juntunen ; Rudolf Pugatšov. Moskova:  Edistys, 1979.
Kuznetsov, Boris: Matka halki aikojen.  Suomentanut Veikko Airola. Moskova:  Progress, 1980.
Volobujev, Oleg: Suur-Jalta : matkaopas.  Suomentanut Veikko Airola. Moskova:  Edistys, 1980.
Bondarev, Juri: Valinta.  Suomentanut Veikko Airola. Moskova:  Raduga, 1983.
Dumbadze, Nodar: Ikuisuuden laki.  Suomentanut Veikko Airola. Moskova:  Raduga, 1984.
Valijärvi

| Valijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Forssa, Tammela
Koordinaatit:  60°56′13″N, 23°44′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kojonjoen valuma-alue (35.96)
Laskujoki:  oja Koijokeen 
Järvinumero:  35.964.1.005
Mittaustietoja
Pinnankorkeus:  125,6 m 
Rantaviiva:  7,193 km 
Pinta-ala:  0,87318 km² 
 fiValijärvi 
Valijärvi on Kanta-Hämeessä Forssan ja Tammelan rajalla sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.
Maantiede

Järven pinta-ala on 87,3 hehtaaria ja sen pituus on kaksi kilometriä ja leveys 700 metriä. Järveen laskee useita suo-ojia. Järven luusua sijaitsee järven luoteisrannalla, josta saa alkunsa 1,2 metriä pitkä laskuoja Koijokeen eli Kojonjokeen.
Järven rantaviiva on 7,2 kilometriä pitkä ja ranta on pääosin suomaata ja hiekkaharjua, mutta paikoin myös moreeni- ja kalliopohjaista metsämaastoa. Järveä rajoittaa pohjoisessa Valiharju, joka jatkuu Pahurinharjuna lähes Koijärven kylälle saakka. Muissa ilmansuunnissa rannat ovat metsäistä suota. Idässä sijaitsee Valinsuo ja lännessä Valijärvensuo. Etelä- ja pohjoisrannoille on rakennettu runsaasti loma-asuntoja. Järvellä on 10 pientä luotomaista saarta, jotka ovat kaikki rakentamattomia.
Historia

Vuoden 1884 Senaatin kartastossa järven nimi kirjoitettiin "Wälijärvi".
Uusi romaani

Uusi romaani (ransk. nouveau roman) on alun perin ranskalainen kirjallisuuden suuntaus, joka tarkoittaa 1950-luvulla ilmestyneitä kokeellisia  romaaneista, jotka irtautuivat realistisen romaanin perinteestä. Uuden romaanin kirjailijoita ovat muun muassa Alain Robbe-Grillet, Nathalie Sarraute ja Claude Simon. Siihen liittyviä käsitteitä ovat muun muassa antiromaani ja katseen koulukunta.